text: [{"text_idx": "#000000", "text": "Bru\u0301\u00f0arkalendarinKomandi bru\u0301dleypSkra\u0301set bru\u0301dleypBru\u0301dleypsgreinarVeitararSkra\u0301set veitaraHja\u0301lparto\u0301lSangsavnMinnis-listiBru\u0301dleyps kostna\u00f0urYnskilistinAlt samla\u00f0"}, {"text_idx": "#000001", "text": "Seks bru\u0301\u00f0arp\u00f8r svara: Helt fi\u0301ggjar\u00e6tlanin til bru\u0301dleypi\u00f0?"}, {"text_idx": "#000002", "text": "\u201cTa\u00f0 var eitt totalt \u201cbudget-bru\u0301dleyp\u201d, men perfekt fyri okkum\u201d \u2013 Linda F. Gaardbo"}, {"text_idx": "#000003", "text": "Ikki er ta\u00f0 alti\u0301\u00f0 l\u00e6tt at fa\u0301a fi\u0301ggjar\u00e6tlanina til eitt bru\u0301dleyp at ganga upp, og hoyra vit ti\u0301 ofta, at fi\u0301ggjar\u00e6tlanin enda\u00f0i vi\u00f0 at vera naka\u00f0 st\u00f8rri enn \u00e6tla\u00f0. Men hvussu kann ein sleppa undan hesum?"}, {"text_idx": "#000004", "text": "Vit spyrja her seks bru\u0301\u00f0arp\u00f8r, sum hava veri\u00f0 i\u0301gj\u00f8gnum ta\u00f0 at fyrireika eitt bru\u0301dleyp, um tey fingu teirra fi\u0301ggjar\u00e6tlan at halda ella ikki, og hvat tey gj\u00f8rdu r\u00e6tt ella skeivt. Vo\u0301nandi kann ta\u00f0 vera ein hja\u0301lp til komandi bru\u0301\u00f0arp\u00f8r, solei\u00f0is at tey kunnu l\u00e6ra okkurt fra\u0301 hesum p\u00f8rum."}, {"text_idx": "#000006", "text": "\u00c6tla\u00f0 fi\u0301ggjar\u00e6tlan: So bi\u0301ligt sum gj\u00f8rligt."}, {"text_idx": "#000007", "text": "Ta\u00f0 var sum so eingin a\u0301vi\u0301s fi\u0301ggjar\u00e6tlan. Vit vistu bara, at vit ynsktu ikki at bru\u0301ka alt ov no\u0301gvar pengar uppa\u0301 ta\u00f0, ti\u0301 fyri okkum var ta\u00f0 ikki ta\u00f0, sum hev\u00f0i mest at siga, men at vit og okkara gestir h\u00f8vdu eina go\u0301\u00f0a l\u00f8tu saman. Vit h\u00f8vdu ti\u0301 eitt bi\u0301ligt bru\u0301dleyp og barnado\u0301p saman."}, {"text_idx": "#000008", "text": "Helt fi\u0301ggjar\u00e6tlanin?: Ja, heilt sikkurt. Eg veit ikki heilt, hvussu no\u0301gv vit hava goldi\u00f0 fyri dagin tilsamans, men ta\u00f0 hevur i\u0301 \u00f8llum f\u00f8rum ikki veri\u00f0 no\u0301gv. Ta\u00f0 kostna\u00f0armiklasta vi\u00f0 okkara sto\u0301ra degi var fotografurin, sum kosta\u00f0i kr. 5.000,-. Bru\u0301\u00f0arkjo\u0301li og kl\u00e6dningur hja\u0301 Bjarna skuldu vit ikki gjalda fyri. Sko\u0301gvar bi\u0301l\u00f8gdu vit a\u0301 alno\u0301tini fyri uml. kr. 500-700,-. Bru\u0301\u00f0arbukettin kosta\u00f0i kr. 500,-, ringarnir vo\u0301ru teir somu sum vit to\u0301ku uppa\u0301, ta\u0301 vit blivu tru\u0301lova\u00f0i. Pry\u0301\u00f0i og ti\u0301li\u0301kt keypti eg alt i\u0301 DK. Vit go\u0301vu ikki morgunga\u0301vur, men valdu heldur at njo\u0301ta, at vit nu\u0301 vo\u0301ru gift og h\u00f8vdu givi\u00f0 hv\u00f8rjum \u00f8\u00f0rum hv\u00f8nn annan."}, {"text_idx": "#000009", "text": "Endalig fi\u0301ggjar\u00e6tlan:Eg meti eitt sta\u00f0 millum kr. 6.000-10.000,-."}, {"text_idx": "#000010", "text": "Vo\u0301ru tit n\u00f8gd vi\u00f0 ta\u00f0, ella h\u00f8vdu tit gj\u00f8rt naka\u00f0 \u00f8\u00f0rvi\u0301si, um m\u00f8guligt?: Ja, dagurin kundi n\u00e6stan ikki veri\u00f0 betri. Vit bu\u0301\u00f0u i\u0301 Danmark ta\u0301, og vo\u0301ru bara heima i\u0301 F\u00f8royum fyri at hava barnado\u0301p og bli\u0301va gift. Vit h\u00f8vdu opi\u00f0 hu\u0301s heima hja\u0301 foreldrunum hja\u0301 Bjarna, og familja og vinir hja\u0301lptu okkum vi\u00f0 at gera allan matin. Kona gubba mi\u0301n gj\u00f8rdi bru\u0301\u00f0ar- og do\u0301psk\u00f8kurnar. Vit fingu ju\u0301st tann perso\u0301nliga og hugnaliga dagin, vit ynsktu. \u00d8ll kundu tosa saman og vo\u0301ru avslappa\u00f0i, og eg haldi eisini, at gestirnir hja\u0301 okkum hugna\u00f0u s\u00e6r. Ta\u00f0 var eitt totalt \u201cbudget-bru\u0301dleyp\u201d, men perfekt fyri okkum."}, {"text_idx": "#000012", "text": "Helt fi\u0301ggjar\u00e6tlanin?: Nei, ikki heilt."}, {"text_idx": "#000013", "text": "Hvi\u0301 ikki?: Vit bru\u0301ktu uml. kr. 5.400,- yvir, ti\u0301 vit valdu at gera okkurt eyka. To\u0301nleikapostin valdu vit m.a. at ra\u00f0festa h\u00f8gt, ti\u0301 vit ynsktu at hava ein go\u0301\u00f0an bo\u0301lk, sum kundi sp\u00e6la alt kv\u00f8ldi\u00f0. Tann posturin fo\u0301r ti\u0301 vi\u00f0 eini forholdsvi\u0301s sto\u0301rari upph\u00e6dd."}, {"text_idx": "#000014", "text": "Tit kunnu si\u0301ggja, hvussu ymisku u\u0301trei\u00f0slurnar vo\u0301ru deildar, a\u0301 excel-arkinum her"}, {"text_idx": "#000018", "text": "Vit h\u00f8vdu ein fantastiskan dag saman vi\u00f0 okkara familju og vinum. Ve\u00f0ri\u00f0 var av ti\u0301 besta og maturin sera go\u0301\u00f0ur. No\u0301gvar go\u0301\u00f0ar talur, og veitslan vardi langt u\u0301t a\u0301 morgunin."}, {"text_idx": "#000020", "text": "Helt fi\u0301ggjar\u00e6tlanin?: Ja \u2013 ti\u0301 vit gj\u00f8rdu ein lista har vit koyrdu allar u\u0301trei\u00f0slurnar inn a\u0301, ti\u0301 vistu vit akkura\u0301t hvat alt kom at kosta. Vit royndu sum best at planleggja allar sto\u0301rar og li\u0301tlar detaljur, og skriva\u00f0u okkum ein lista vi\u00f0 \u00f8llum, i\u00f0 skuldi gerast til bru\u0301dleypi\u00f0. Vit h\u00f8vdu ikki avgj\u00f8rt nakra upph\u00e6dd a\u0301\u00f0renn, og to\u0301ku ta\u00f0 sum ta\u00f0 kom. Ta\u0301 vit vo\u0301ru komin a\u0301 ma\u0301l, so vistu vit akkura\u0301t hvat i\u0301 alt kom at kosta."}, {"text_idx": "#000021", "text": "Endalig fi\u0301ggjar\u00e6tlan:Alt i\u0301 alt kosta\u00f0i bru\u0301dleypi\u00f0 okkum gott 80.000 kr."}, {"text_idx": "#000022", "text": "Vo\u0301ru tit n\u00f8gd vi\u00f0 ta\u00f0, ella h\u00f8vdu tit gj\u00f8rt naka\u00f0 \u00f8\u00f0rvi\u0301si, um m\u00f8guligt?: Vit vo\u0301ru v\u00e6l n\u00f8gd, ti\u0301 vit h\u00f8vdu fyrireika alt, og vistu ti\u0301 akkura\u0301t, hvat alt kom at kosta."}, {"text_idx": "#000024", "text": "Helt fi\u0301ggjar\u00e6tlanin?:Ja \u2013 Vit fingu go\u0301\u00f0a hja\u0301lp fra\u0301 familju, vinum og kenningum vi\u00f0v. mat o.a."}, {"text_idx": "#000025", "text": "Vo\u0301ru tit n\u00f8gd vi\u00f0 ta\u00f0, ella h\u00f8vdu tit gj\u00f8rt naka\u00f0 \u00f8\u00f0rvi\u0301si, um m\u00f8guligt?: Vit valdu at hava bor\u00f0hald fyri innbodnum. Vit h\u00f8vdu 120 deiligar gestir, lekra d\u00f8gur\u00f0a-buffet (Annika og Mejken fra\u0301 Kunoy gj\u00f8rdu fantastiskan mat). Og so h\u00f8vdu vit lekkurt kakubor\u00f0. Vit eru v\u00e6ln\u00f8gd vi\u00f0 dagin takka veri\u00f0 gott fo\u0301lk rundan um okkum."}, {"text_idx": "#000026", "text": "Men sum bru\u0301\u00f0arp\u00f8r flest, so gloymdu vit ymiskt: At geva onkrum a\u0301byrgdina av at koyra fl\u00f8ggini upp/ni\u00f0ur, at onkur lat ga\u0301vurnar upp fyri okkum, og so gloymdi eg eisini at pakka m\u00e6r sl\u00e6ttijarn og ha\u0301rsjampo vi\u00f0 til hotelli\u00f0 (krisa, haha)."}, {"text_idx": "#000027", "text": "Vit h\u00f8vdu ynskt i\u0301 dag, at vit h\u00f8vdu upptiki\u00f0 talurnar, og vit vildu eisini ynskt, at vit to\u0301ku fleiri myndir \u201cdagen derpa\u030a\u201d."}, {"text_idx": "#000028", "text": "Men alt i\u0301 alt, ein o\u0301gloymandi dagur."}, {"text_idx": "#000030", "text": "\u00c6tla\u00f0 fi\u0301ggjar\u00e6tlan: Vit h\u00f8vdu sum so ikki eina fi\u0301ggjar\u00e6tlan, men h\u00f8vdu rokna ein \u201cumlei\u00f0-kostna\u00f0\u201d, so vit h\u00f8vdu okkurt at halda okkum til."}, {"text_idx": "#000031", "text": "Hvi\u0301 ikki?: N\u00f8kur a\u0301vi\u0301s ting (t.d. kl\u00e6\u00f0ini, maturin og blo\u0301murnar) kosta\u00f0i meira, enn vit h\u00f8vdu v\u00e6nta\u00f0. Vit h\u00f8vdu ikki naka\u00f0 at fyrihalda okkum til, so ta\u00f0 var ringt at meta um, hvat kostna\u00f0urin bleiv. Vit h\u00f8vdu sett okkum fyri, at vit ikki ynsktu at spara uppa\u0301 ju\u0301st hesi tingini, og hetta var o\u0301iva\u00f0 ors\u00f8kin til, at ta\u00f0 bleiv eitt sindur kostna\u00f0armiklari, enn vit h\u00f8vdu rokna u\u0301t."}, {"text_idx": "#000032", "text": "Endalig fi\u0301ggjar\u00e6tlan:Bru\u0301dleypi\u00f0 kosta\u00f0i uml. kr. 10.-15.000,- meira, enn vit h\u00f8vdu rokna u\u0301t a\u0301\u00f0renn, so ta\u00f0 var to\u0301 ikki ein heilt sto\u0301rur munur."}, {"text_idx": "#000033", "text": "Vo\u0301ru tit n\u00f8gd vi\u00f0 ta\u00f0, ella h\u00f8vdu tit gj\u00f8rt naka\u00f0 \u00f8\u00f0rvi\u0301si, um m\u00f8guligt?: Ja, vit eru sera v\u00e6l n\u00f8gd. Vit h\u00f8vdu barnado\u0301p og bru\u0301dleyp saman. Vit h\u00f8vdu opi\u00f0 hu\u0301s vi\u00f0 einum matarbor\u00f0i\u00f0 vi\u00f0 heitum og k\u00f8ldum r\u00e6ttum. A\u0301lei\u00f0 300 fo\u0301lk komu framvi\u00f0. Dagurin var ein sunnudag fra\u0301 kl.14-20, og alt gekk, sum vit h\u00f8vdu vo\u0301na."}, {"text_idx": "#000035", "text": "Helt fi\u0301ggjar\u00e6tlanin?: Hon helt ikki heilt."}, {"text_idx": "#000036", "text": "Hvi\u0301 ikki?: Eitt sindur trupult at siga ju\u0301st hvi\u0301, hon ikki helt. Eg taki skyldina eitt sindur a\u0301 meg sja\u0301lva. Ma\u00f0urin var kanska ikki so v\u00e6l tilvita\u00f0ur um, hvussu dy\u0301rt ta\u00f0 ymiska var, sum eg ynskti at hava."}, {"text_idx": "#000037", "text": "Vo\u0301ru tit n\u00f8gd vi\u00f0 ta\u00f0, ella h\u00f8vdu tit gj\u00f8rt naka\u00f0 \u00f8\u00f0rvi\u0301si, um m\u00f8guligt?: Ja, vit eru sera v\u00e6l n\u00f8gd vi\u00f0 alt ta\u00f0, sum vit bru\u0301ktu eyka uppa\u0301. Um ta\u00f0 er naka\u00f0, sum vit h\u00f8vdu broytt, hev\u00f0i ta\u00f0 bert veri\u00f0 okkurt, sum kortini ikki hev\u00f0i broytt fi\u0301ggjar\u00e6tlanina, so vit eru sera v\u00e6l n\u00f8gd."}, {"text_idx": "#000038", "text": "Tak fi\u0301ggjar\u00e6tlan ni\u00f0ur her, sum tit sja\u0301lv kunnu u\u0301tfylla"}]